Nu vil Musk bygge sin egen by

Når man har planer om at kolonisere Mars, virker det måske ikke som store armbevægelser at bygge sin egen by i Texas. Og det er lige præcis hvad Elon Musk planlægger, skriver Wall Street Journal. Byen skal placeres i Texas og kommer muligvis til at hedde Snailbrook. Altså det, der herhjemme ville hedde Sneglekøbing.

Musk har angiveligt alleredde opkøbt i tusindevis af hektar jord uden for Austin, der er hovedstaden i Texas. Dermed kommer Snailbrook til at ligge i tæt afstand på både Tesla, Boring Company og SpaceX.

Og det er ikke tilfældigt. Byen skal nemlig rumme billige boliger til ansatte i de tre Elon Musk-ejede virksomheder.

Der er allerede adskillige billeder fra Snailbrook på både Reddit og Facebook. Allerede nu er der blevet opført nogle midlertidige ejendomme på lokationen, deriblandt en svømmepøl og en gymnastiksal.

Foto fra Reddit.

Snailbrook er i øvrigt en reference til Boring Companys maskot. Da Musk startede sit tunnelprojektet, udfordrede han medarbejderne til at bygge maskiner, der bevæger sig “hurtigere end en snegl”.

Tanken om at bygge billige boliger i nærheden af fabrikker er ikke ny. Herhjemme er Brumlebyen på Vesterbro et eksempel, der blev bygget til funktionærer hos Carlsberg. I Kina har de taget den hele vejen; her har giganter som Huawei og Foxconn bygget hele byer til deres ansatte.

Læs også: Elon Musk – gal og genial.